**Գավառ համայնքի ղեկավար Գուրգեն Մարտիրոսյանի ուղերձը՝**

 **մայիսի 9-ի առթիվ**

Սիրելի՛ հայրենակիցներ, մայիսի 9-ը մեր գիտակցության մեջ ամրագրված է որպես հաղթանակների ու խաղաղության տոն և տարիներ շարունակ հայ ժողովուրդը մեծ ոգևորությամբ է նշում այս օրը:

Ֆաշիզմի դեմ տարած հաղթանակի գործում անուրանալի ավանդ ունեցան մեր պապերը: Տասնամյակներ անց այդ սխրանքները վերահաստատեցին նրանց սերունդները՝ կերտելով նոր հաղթանակներ: Մայիսյան հաղթանակները հայ ժողովրդի պատմության կարևորագույն իրադարձություններն են և դրանք ոսկե տառերով են ամրագրված հայոց պատմության էջերում։

Վստահ եմ, որ դրանք ուղենիշ ու ոգեշնչում պետք է հանդիսանան բոլոր ժամանակների սերունդների համար: Հաղթության այդ ոգին պահպանելու համար սակայն մենք շատ դժվարություններ տեսանք։ Պայքարի ու կորուստների գնով փորձեցինք մեր ինքնությունն ու երկիրը պահել: Փառք ու խոնարհում այդ ճանապարհին իրենց կյանքը զոհած հայորդիներին:

 Ցանկանում եմ, որ մայիսյան հաղթանակների խորհուրդը մեզ մշտապես ուղեկցի, թող մեզ երբևէ չլքեն հաղթության ոգին ու կամքը և այսօրվանից սկսած մենք բռնենք հաղթանակների կերտման ճանապարհը` հանուն մեր խաղաղ գալիքի, հանուն մեր երկրի շենացման ու հզորացման:

***Հարգանքով` Գավառ համայնքի ղեկավար՝ Գուրգեն Երվանքդի Մարտիրոսյան***